
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1538 


28 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κρατήσεις υπέρ Ασφαλιστικών Ταμείων Ε.Δ. 1 

Επιλογή Διευθύνοντος Συμβούλου της Ανώνυμης 

Εταιρείας «Ο.Κ.Α.Α. Α.Ε.». 2 

Διορισμός Διοικητικού Συμβουλίου της Ανώνυμης 

Εταιρείας «Ο.Κ.Α.Α. Α.Ε.». 3 

Όροι φύλαξης και ορθής χρησιμοποίησης των διατι¬ 
θέμενων για εκπαιδευτικούς σκοπούς ναρκωτικών 
ουσιών. 4 


ΑΠΟΦΑΣΕΙ Σ 

Αρίθ. Φ.843/30/72182 (1) 

Κρατήσεις υπέρ Ασφαλιστικών Ταμείων Ε.Δ. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη τις διατάξεις: 

α. Της παραγράφου 4 του άρθρου 32 του Ν.2685/99 
(ΦΕΚ Α'35). 

β. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά όργανα» (ΦΕΚ Α' 137) που προστέθηκε με το 
άρθρο 27 του Ν.2081/92 (ΦΕΚ Α154) όπως αντικαταστά- 
θηκε από το άρθρο 1 παρ.2του Ν.2469/97 (ΦΕΚ Α' 38). 

γ. Του άρθρου 40 του Ν.849/78 (ΦΕΚ Α' 232). 

δ. Της υπ’ αριθμ. πρωτ. 29261/7.10.96 Κοινής Απόφα¬ 
σης Πρωθυπουργού και Υπουργού Εθνικής Άμυνας «Ανά¬ 
θεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας» (ΦΕΚ 933 Β'). 

ε. Καθώς και το γεγονός ότι από τις διατάξεις της πα- 
ρούσης απόφασης δεν προκαλείται οικονομική επιβάρυν¬ 
ση στον Κρατικό προϋπολογισμό, αποφασίζουμε: 

1. Καθορίζουμε τις κρατήσεις επί της καταβαλλομένης 
στο στρατιωτικό προσωπικό των Ενόπλων Δυνάμεων ημε¬ 
ρήσιας αποζημίωσης εξωτερικού καθώς και του επιδόμα¬ 
τος αλλοδαπής ως εξής: 

α. Υπέρ Ταμείων Αλληλοβοήθειας, σε ποσοστό πέντε 
τοις εκατό (5%). 


β. Υπέρ Μετοχικών Ταμείων Στρατού, Ναυτικού, Αερο¬ 
πορίας σε ποσοστό τρία τοις εκατό (3%). 

γ. Υπέρ Ειδικού Κλάδου Οικονομικής Ενίσχυσης Μερι- 
σματούχων ΜΤΣ (ΕΚΟΕΜΣ) σε ποσοστό 5%. 

2. Από την έναρξη ισχύος της παρούσης απόφασης, κα- 
ταργείται κάθε άλλη απόφαση που αναφέρεται ή που ρυθ¬ 
μίζει διαφορετικά, τα θέματα που ρυθμίζονται απ’ αυτήν. 

3. Ισχύς της απόφασης από 1.6.99. 

4. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 11ουλίου 1999 

Ο ΥΦΥΠΟΥΡΓΟΣ 

Δ.ΑΠΟΣΤΟΛΑΚΗΣ 
-Φ- 

Αριθ. Α/160 (2) 

Επιλογή Διευθύνοντος Συμβούλου της Ανώνυμης 
Εταιρείας «Ο.Κ.Α.Α. Α.Ε.». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΓΕΩΡΓΙΑΣ 

Έχοντας υπόψη τις διατάξεις: 

1. Του Νόμου 1558/1985 «Κυβέρνηση και Κυβερνητικά 
Όργανα» (Α/137). 

2. Των άρθρων 6 και 7 του Ν.2414/1996 «Εκσυγχρονι¬ 
σμός των Δημοσίων Επιχειρήσεων και Οργανισμών και 
άλλες διατάξεις» (Α7135). 

3. Του Π.Δ. 397/88 «Οργανισμός Υπουργείου Εμπορί¬ 
ου», όπως τροποποιήθηκε και ισχύει σήμερα. 

4. Του Π.Δ. 27/96 «Περί συγχώνευσης των Υπουργείων 
Τουρισμού, Βιομηχανίας Ενέργειας και Τεχνολογίας, και 
Εμπορίου, στο Υπουργείο Ανάπτυξης». 

5. Του Π.Δ 138/1993 «Περί Οργανισμού του Υπουργείου 
Εθνικής Οικονομίας» (Α/55) 

6. Του Π.Δ. 402/88 «Περί Οργανισμού του Υπουργείου 
Γεωργίας» (187 Α788) όπως τροποποιήθηκε και ισχύει σή¬ 
μερα. 

7. Του Π.Δ. 406/98 «Μετατροπή του Οργανισμού Κε¬ 
ντρικής Αγοράς Αθηνών Ν.Π.Δ.Δ. σε Ανώνυμη Εταιρία και 
έγκριση του καταστατικού της» (286 Α /98) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Της υπ’ αριθ. Α/18/15.2.99 απόφασης των Υπουργών 
Εθν. Οικονομίας , Ανάπτυξης και Γεωργίας περί προκή¬ 
ρυξης της θέσης του Διευθύνοντος Συμβούλου της 
Ο.Κ.Α.Α. Α.Ε. 

9. Της από 23.6.1999 Έκθεσης της Εταιρείας Συμβού¬ 
λων ΒΕΜΑΟΟ Α.Ε, αποφασίζουμε: 

Επιλέγουμε τον Καφαντάρη Ευριπίδη ως Διευθύνοντα 
Σύμβουλο της Ανώνυμης Εταιρείας με την επωνυμία 
«Ο.Κ.Α.Α. Α.Ε.». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Ιουλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΑΝΑΠΤΥΞΗΣ 

ΓΙΑΝΝΟΣ Π ΑΠΑΝΤΩΝ ΙΟΥ ΙΩΑΝΝΗΣ ΧΑΡΑΛΑΜΠΟΥΣ 

ΓΕΩΡΓΙΑΣ 

ΓΕΩΡΓΙΟΣ ΑΝΩΜΕΡΙΤΗΣ 
-♦- 

Αριθ. Α/161 (3) 

Διορισμός Διοικητικού Συμβουλίου της Ανώνυμης 

Εταιρείας «Ο.Κ.Α.Α. Α.Ε.». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, 
ΑΝΑΠΤΥΞΗΣ ΚΑΙ ΓΕΩΡΓΙΑΣ 

Έχοντας υπόψη. 

Τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α/26.7.1985). 

2. Του άρθρου 7 του Ν. 2414/1996 «Εκσυγχρονισμός 
των Δημοσίων Επιχειρήσεων και Οργανισμών και άλλες 
διατάξεις» (ΦΕΚ 135/Α/1996). 

3. Του Π.Δ. 397/88 «Οργανισμός Υπουργείου Εμπορί¬ 
ου» όπως τροποποιήθηκε και ισχύει σήμερα. 

4. Του Π.Δ. 27/96 «Συγχώνευση των Υπουργείων Τουρι¬ 
σμού Βιομηχανίας Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (Α719). 

5. Την κοινή απόφαση Πρωθυπουργού και Υπουργού 
Ανάπτυξης αριθ. 399/8.3.99 (ΦΕΚ 198Β/8.3.99) «Ανάθεση 
αρμοδιοτήτων στους Υφυπουργούς Ανάπτυξης». 

6. Του Π.Δ. 138/93 «Περί Οργανισμού του Υπουργείου 
Εθνικής Οικονομίας» (Α755). 

7. Του Π.Δ. 402/88 «Περί Οργανισμού του Υπουργείου 
Γ εωργίας» (187 Α788) όπως τροποποιήθηκε και ισχύει σή¬ 
μερα. 

8. Του Π.Δ. 406/98 «Μετατροπή του Οργανισμού Κε¬ 
ντρικής Αγοράς Αθηνών από Ν.Π.Δ.Δ. σε Ανώνυμη Εται¬ 
ρία και έγκριση του καταστατικού της» (286/Α798). 

9. Της υπ’ αριθ. Α/18/15.2.99 κοινής απόφασης των 
Υπουργών Εθνικής Οικονομίας, Ανάπτυξης και Γεωργίας 
με την οποία προκηρύχθηκε η θέση του Δ/ντα Συμβούλου 
της Ο.Κ.Α.Α. Α.Ε. 

10. Την αρ. 399/1999 κοινή απόφαση του Πρωθυπουρ¬ 
γού και του Υπουργού Ανάπτυξης για την ανάθεση αρμο¬ 
διοτήτων, αποφασίζουμε: 

1. Διορίζουμε για πέντε (5) έτη το Διοικητικό Συμβούλιο 
της Α.Ε. Ο.Κ.Α.Α. αποτελούμενη από τους: 

α) Σωτήριο Μαντά εκπρόσωπο του Δημοσίου, ως Πρόε¬ 
δρο του Διοικητικού Συμβουλίου. 

β) Ευριπίδη Καφαντάρη, εκπρόσωπο του Δημοσίου, ως 
Διευθύνοντα Σύμβουλο. 


γ) Γεώργιο Κετσετσόγλου, εκπρόσωπο του Δημοσίου, 
ως μέλος. 

δ) Κωνσταντίνο Χατζηδάκη, εκπρόσωπο του Δημοσίου, 
ως μέλος. 

ε) Γεώργιο Ξυλιά, εκπρόσωπο του μετόχου, ως μέλος. 

στ) Γεώργιο Τσοπανίδη εκπρόσωπο του μετόχου, ως 
μέλος. 

ζ) Ιωάννη Παπαφραγκίσκο, εκπρόσωπο των εργαζομέ¬ 
νων, ως μέλος με αναπληρωτή του τον Αθανάσιο Μαντά. 

η) Παναγιώτη Γιαννόπουλο, εκπρόσωπο των εργαζομέ¬ 
νων, ως μέλος με αναπληρωτή του τον Γεώργιο Μερτινό. 

θ) ΝέστοραΦυλακτέ, εκπρόσωπο της ΟΚΕ, ως μέλος. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Α. Ε. Ο.Κ.Α.Α 
και εγγράφεται στον ΚΑΕ 0264 ύψους 50.000.000 δρχ. πε¬ 
ρίπου ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1999 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ I. ΧΑΡΑΛΑΜΠΟΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

♦- 

Αριθ. 6501/7/2-κστ (4) 

Όροι φύλαξης και ορθής χρησιμοποίησης των διατιθέμε¬ 
νων για εκπαιδευτικούς σκοπούς ναρκωτικών ουσιών. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 5του Ν. 2334/1995 (Α'-184) 
«Υπηρεσία Εναερίων Μέσων της Ελληνικής Αστυνομίας 
και άλλες διατάξεις». 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε με το άρθρο 27 του Ν. 2081/1992 (Α'-154) και 
ανπκαταστάθηκε με το άρθρο 1 του Ν. 2469/1997 (Α'- 38). 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Διάθεση ναρκωτικών ουσιών. 

1. Η διάθεση ναρκωτικών ουσιών για εκπαιδευτικούς 
σκοπούς γίνεται από την κατά τόπο αρμόδια Εισαγγελική 
Αρχή, μετά από έγγραφο αίτημα του διοικητή της οικείας 
Αστυνομικής Σχολής ή Τμήματος Δοκίμων Αστυφυλάκων, 
εφόσον αυτό στεγάζεται εκτός της έδρας της Σχολής 
Αστυφυλάκων, ή του γενικού αστυνομικού διευθυντή Γε¬ 
νικής Αστυνομικής Διεύθυνσης ή του διευθυντή Αστυνο¬ 
μικής Διεύθυνσης, κατά περίπτωση, ύστερα από σχετική 
πρόταση του διδάσκοντος εκπαιδευτή ή συνοδού - χειρι¬ 
στή αστυνομικού σκύλου. 

2. Στο ανωτέρω αίτημα αναφέρονται ο τόπος και το εί¬ 
δος της εκπαίδευσης, το είδος και η ποσότητα των αιτου- 
μένων ναρκωτικών ουσιών, ο τόπος φύλαξης των ουσιών 
αυτών, καθώς και ο υπεύθυνος για την παραλαβή, φύλα¬ 
ξη και διαχείρισή τους. 

3. Η ποσότητα των διατιθέμενων ναρκωτικών ουσιών 
μετράται με τη χρήση ζυγού ακρίβειας, η δε παραλαβή 
αυτών πιστοποιείται με τη σύνταξη πρακτικού παράδο¬ 
σης και παραλαβής, το οποίο υπογράφεται από τον υπεύ¬ 
θυνο που αναφέρεται στην προηγούμενη παράγραφο 
του παρόντος και τον εντεταλμένο υπάλληλο της Εισαγ- 
γελικής Αρχής, όταν η παραλαβή γίνεται από κατάστημα 
αυτής, ή από τον αρμοδίως εξουσιοδοτημένο της οικείας 
Αστυνομικής Αρχής, στην οποία φυλάσσονται οι ναρκωτι¬ 
κές ουσίες, εφόσον η παραλαβή γίνεται από Αστυνομική 
Υπηρεσία, βάσει εγκριτικής παραγγελίας της αρμόδιας 
Εισαγγελικής Αρχής. Τυχόν παρουσία εκπροσώπου της 
Εισαγγελικής Αρχής, στην τελευταία περίπτωση, μνημο¬ 
νεύεται απαραιτήτως στο πρακτικό. 

Άρθρο 2 
Όροι φύλαξης 

1. Οι ναρκωτικές ουσίες παραλαμβάνονται σε ειδικές 
αεροστεγείς και διαφανείς πλαστικές σακούλες ή σε αε¬ 
ροστεγή γυάλινα άθραυστα βαζάκια, ώστε να παρέχεται 
η δυνατότητα άμεσης οπτικής προσέγγισης και να απο¬ 
φεύγεται η απ’ ευθείας επαφή, φθορά ή απώλεια αυτών. 
Κατά τη διάρκεια της εκπαίδευσης και εφόσον συντρέ¬ 
χουν ειδικοί λόγοι, συναφείς προς το είδος και τη φύση 
αυτής, επιτρέπεται, με ευθύνη του εκπαιδευτή, παραλλα¬ 
γή της ανωτέρω συσκευασίας για την εξυπηρέτηση του 
σκοπού της εκπαίδευσης, σύμφωνα με το σχετικό εκπαι¬ 
δευτικό πρόγραμμα. 

2. Οι ναρκωτικές ουσίες φυλάσσονται σε ειδικά ερμάρια 
επαρκούς ασφαλείας στα Τμήματα Σπουδών των Αστυ¬ 
νομικών Σχολών ή στα Γραφεία Σπουδών των Τμημάτων 
Δοκίμων Αστυφυλάκων, εφόσον τα Τμήματα αυτά λει¬ 
τουργούν εκτός της έδρας της Σχολής Αστυφυλάκων, ή 
στα Τμήματα Εκπαίδευσης και τα Γραφεία Εκπαίδευσης 
των Γενικών Αστυνομικών Διευθύνσεων και των Αστυνο¬ 
μικών Διευθύνσεων, αντίστοιχα. Υπεύθυνοι για τη φύλαξη 
είναι οι προϊστάμενοι των οικείων Τμημάτων και Γραφεί¬ 
ων, κατά περίπτωση. Κατ’ εξαίρεση προκειμένου για ναρ¬ 
κωτικές ουσίες που αφορούν την εκπαίδευση αστυνομι¬ 
κών σκύλων αυτές φυλάσσονται με τους ίδιους όρους 
ασφαλείας, εάν πρόκειται για τη βασική εκπαίδευση σε 
χώρο της Υπηρεσίας που διαμένουν οι σκύλοι με μέριμνα 
και ευθύνη του επόπτη σκύλων, ενώ αν πρόκειται για συ¬ 
ντηρητική εκπαίδευση σε χώρο της Υπηρεσίας που ανή¬ 
κει ο συνοδός αστυνομικός με μέριμνα και ευθύνη του ίδι¬ 
ου. Η κατ’ εξαίρεση αυτή φύλαξη των ναρκωτικών ουσιών, 
μνημονεύεται στο σχετικό έγγραφο της παρ. 2 του άρ¬ 
θρου 1 της παρούσας απόφασης. 

Άρθρο 3 

Όροι χρησιμοποίησης 

1. Από τους χώρους φύλαξης οι ναρκωτικές ουσίες 
εξέρχονται, για εκπαιδευτικούς σκοπούς, ύστερα από 
προφορικό αίτημα του διδάσκοντος και έγκριση του αρ¬ 
μοδίου και υπεύθυνου για τη φύλαξή τους, στον οποίο και 
επιστρέφονται. Για κάθε τέτοια περίπτωση συντάσσεται 
πρακτικό παράδοσης, παραλαβής, καθώς και πρακτικό 
επιστροφής, που υπογράφεται από τον αρμόδιο για τη 
φύλαξή τους και το διδάσκοντα. Στο πρακτικό αναφέρο- 
νται τα είδη και οι ποσότητες των ναρκωτικών. Οι διατά¬ 
ξεις της παρούσας παραγράφου δεν εφαρμόζονται όταν 
πρόκειται για τη συντηρητική εκπαίδευση αστυνομικών 
σκύλων ανίχνευσης ναρκωτικών. 


2. Η τυχόν ανάλωση ή φθορά ναρκωτικών ουσιών για 
εκπαιδευτικούς σκοπούς, όπως χρήσεις σε αντιδραστή¬ 
ρια ή άλλες αναγκαίες πειραματικές ενέργειες (ΤΕ3Τ5), 
πιστοποιείται με τη σύνταξη και υπογραφή σχετικού πρα¬ 
κτικού τριμελούς επιτροπής, η οποία απαρτίζεται από 
τον διδάσκοντα, τον αρχαιότερο των εκπαιδευομένων 
και τον προϊστάμενο Τμήματος Σπουδών ή Γραφείου 
Σπουδών ή Τμήματος Εκπαίδευσης ή Γραφείου Εκπαί¬ 
δευσης, αντίστοιχα. Κατ’ εξαίρεση και εφόσον η εκπαί¬ 
δευση αφορά τη βασική ή συντηρητική εκπαίδευση 
αστυνομικού σκύλου που πραγματοποιείται εκτός της 
έδρας των προαναφερομένων Υπηρεσιών η ανάλωση, 
φθορά, ή απώλεια ναρκωτικών ουσιών, εξαιτίας των σκο¬ 
πών της εκπαίδευσης, πιστοποιείται με τη σύνταξη πρα¬ 
κτικού τριμελούς επιτροπής, που απαρτίζεται από τον 
εκπαιδευτή ή τον συνοδό αστυνομικό και δύο άλλους 
αστυνομικούς της ίδιας Υπηρεσίας που παρίστανται 
στην εκπαίδευση. Στην έννοια της βασικής και συντηρη¬ 
τικής εκπαίδευσης των αστυνομικών σκύλων υπάγεται 
και η διάθεση και κατοχή ναρκωτικών ουσιών για την 
εκτέλεση υπηρεσίας, ως απολύτως συναφής και ουσια¬ 
στικά ταυτόσημη. Τα υπολείμματα ναρκωτικών ουσιών, 
σπς ως άνω περιπτώσεις, επιστρέφονται και πραγματο¬ 
ποιείται νέα παραλαβή. 

Άρθρο 4 

Όροι επιστροφής ή αντικατάστασης 

1. Οι διατεθείσες για εκπαιδευτικούς σκοπούς ναρκωτι¬ 
κές ουσίες επιστρέφονται υποχρεωτικά, εφόσον αυτό ζη¬ 
τηθεί από την αρμόδια Εισαγγελική Αρχή, που είχε εγκρί¬ 
νει τη χορήγησή τους ή εκλείψει ο σκοπός, για τον οποίο 
είχαν χορηγηθεί, η δε επιστροφή αυτών πιστοποιείται με 
τη σύνταξη πρακτικού επιστροφής. 

2. Η αντικατάσταση των ναρκωτικών ουσιών, λόγω πα- 
λαιότητας ή σύννομης και κανονικής ανάλωσης ή απώλει¬ 
ας ή φθοράς και ο εμπλουτισμός της συλλογής με νέες 
μορφές και δείγματα ναρκωτικών, γίνεται, σύμφωνα με 
τις διατάξεις του άρθρου 1 της παρούσας. 

3. Στις ανωτέρω περιπτώσεις, οι επιστρεφόμενες ναρ¬ 
κωτικές ουσίες συνοδεύονται από το πρακτικό παράδο¬ 
σης και παραλαβής, που συντάχθηκε κατά την αρχική διά¬ 
θεση, καθώς και από τα επιμέρους πρακτικά ανάλωσης ή 
απώλειας ή φθοράς, που συντάσσονται κατά τις διατά¬ 
ξεις της παρούσας. 

Άρθρο 5 

Τελικές - Μεταβατικές διατάξεις 

1. Για την πιστοποίηση του είδους και της ποσότητας 
των επιστρεφομένων ναρκωτικών ουσιών, αυτές μπορεί 
να αποστέλλονται για εξέταση, αμέσως μετά την επι¬ 
στροφή τους, στο Γενικό Χημείο του Κράτους ή τα κατά 
τόπους Παραρτήματα αυτού ή σε Πανεπιστήμια, που 
έχουν αυτή τη δυνατότητα, με μέριμνα της Αρχής, στην 
οποία επιστρέφονται και αφού προηγουμένως σφραγι¬ 
στούν παρουσία του παραδίδοντος, συντασσομένης 
προς τούτο σχετικής εκθέσεως. 

2. Οι ναρκωτικές ουσίες που προορίζονται για εκπαι¬ 
δευτικούς σκοπούς αποτελούν δημόσιο υλικό εμπι¬ 
στευμένο στις Αστυνομικές Αρχές και αποτελούν πά¬ 
ντοτε αντικείμενο ελέγχου και επιθεώρησης των καθ’ ιε¬ 
ραρχία προϊσταμένων στα πλαίσια των κειμένων 
διατάξεων. 

3. Κατά την πρώτη εφαρμογή της παρούσας απόφα¬ 
σης, οι ναρκωτικές ουσίες που κατέχονται για εκπαιδευτι¬ 
κούς σκοπούς, βάσει προηγούμενων διαδικασιών, επι- 
στρέφονται στις Αρχές από τις οποίες είχαν παραληφθεί. 

4. Περιστατικά απώλειας ή φθοράς ναρκωτικών ουσιών, 
για λόγους διάφορους εκείνων που προβλέπονται στην 
παρούσα απόφαση, καθώς και κλοπής, αναφέρονται από 
το διαπιστώσαντα τόσο στην Αστυνομική Αρχή, υπό την 
ευθύνη της οποίας διεξάγεται η εκπαίδευση, όσο και στην 
αρμόδια κατά τόπο και καθ’ ύλην Αστυνομική Υπηρεσία 
στα πλαίσια των καθορισμένων από τις κείμενες διατάξεις 
διαδικασιών. 

5. Τα πρακτικά που συντάσσονται κατά τις διατάξεις της 
παρούσας καταστρέφονται μετά την πάροδο πέντε (5) 
ετών. Σε περίπτωση που διενεργείται σχετική ποινική ή δι¬ 
οικητική έρευνα ή εξέταση διατηρούνται μέχρι να εκκα¬ 
θαριστεί τελεσιδίκως η εκκρεμότητα. 


Άρθρο 6 

Καταργούμενες διατάξεις 

Από την έναρξη ισχύος της παρούσας, καταργείται η 
υπ’ αριθ. 6501/7/2Θ από 29-11-1996 (ΦΕΚ Β'- 1095) από¬ 
φαση Υπουργών Οικονομικών και Δημόσιας Τάξης. 

Άρθρο 7 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1999 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


